Kell on 21:00 laupäeva õhtul, sa lähed kodust välja. Peale tõmbad sa sellisel puhul oma nahktagi või küljelt punaste triipudega valge dress-ülikonna. Prostituudi kostüümi, võrksukkadega, ehk väike musterjope? Kui sa tahad välja näha nagu Nõmmel Reformierakonda valivate vanemate  cannabust suitsetav laps, kellel on kaks scootrit.    Peale oma riietumisstiili tõmbad sa endale peale ka oma elustiili. Need kaks on tihedalt seotud. Lahe nahast tšekisti mantel võib olla ka lahe nahast Gestapolase mantel, võid olla autoriteeti fännav relvakollektsionäär või verejanuline klassivõitleja. Võid olla jatsubaaris vanu mehi lantiv pangateller või lihtsalt nalja pärast selline välja näha, kuigi sa tegelikult lähed Lasnale poistega spiidi tegema.  Viimase lihvi annab su tänavale  astuvale tegelaskujule kõrvaklappides tiksuv muusika. Ja sellega see lõppeb - või vähemalt nii sa arvad.  Oma tegelaskuju ehitamine on nauditav tegevus, üks väheseid vabadusi, mida sa selles elus nautida saad. Maailm ei allu sinu ehitamisele, praegusel ajajärgul ei allu see õieti kellelegi, let alone viiekümneaastasele paksule mehele või kanale, kes selle ehitamisel  'ut viskavad.    Ei tasu oma  tegelaskuju ehitamisel puberteediga piirduda! Tõsi, seal ehitatud toorikule teed sa hiljem niikuinii ainult parandusi. Aga seda tasub surmani välja teha, mõttetu on suur elumäng kahekümneselt nurka heita. Pane edasi, aga ära piirdu ainult rõivaste, elustiili ja muusikaga, lase käiku ka salajane neljas kategooria, mida   ei taha, et sa teaksid. Tõmba endale peale ka koherentne filosoofiline maailmapilt. Ära jää üht ja sama ettejuhtunud juttu ajama, ära piirdu ainult  igava ja laialivalguva sõnavaraga maailma asjades. Mine täpseks!        Sajad targad mehed ja umbes poolteist naist on tuhandeid aastaid vaeva näinud, et sulle seda nänni teha. See on sädelev nänn, kaaluka mõttelaadi meeldivalt väärikas tumesinine taevas täis röögatuid piksevälgatusi äärmuslastelt. Või vastupidi. Pigem vastupidi. Kas sa näiteks teadsid, et Nirvana särgi asemele võid sa endale Tibetan Black  Magiciani peale tõmmata ja mingi eriti hulluks ära minna selle värgiga? Selle neljas sajand enne Kristust värgiga? Kui näiteks valgustuse teema sinu jaoks  , võid enda peal korda saata inimajaloo kõige ekstreemsema elustiili-otsuse ja lõigata oma silmalaud peast. Constant elightenment! Nii toimetasid Buddha kaasaegsed. Need tüübid, kelle jaoks The Awakened One jäi veidi lahjaks. Või kui sa päris nii hullu filosoofilist statement'i ei taha, võid rokkida  Neoplatoonikut koos Varakristlasega ja lobotomiseerida ennast. Peitliga. Aru jääb niikuinii ainult valgusele ette.    Lähemalt kavatsen ma sulle käesolevas stiilinõuandlas tutvustada Küüniku komplekti. See on suhteliselt lihtne starter-kit, võid selle võtta või jätta. Igatahes on teda kerge peale tõmmata, ei ole vaja tervet "Vaimu Fenomenoloogiat" läbi lugeda, nagu Noorheegellasel.     ...    Otsustamaks, kas Küünik on sinu jaoks või ei ole, pead sa nüüd koos blogikangelasega väiksele ajarännakule tulema. Ajarännaku alguses unustame me ära, mis rumalad eelarvamused sul küünilisuse või künismi suhtes olid - need ei pea paika. Alt kitsenevates teksapükstes arhitektuuribüroo küünitseja ei ole mitte Küünik vaid arg valge jobu, kes kardab pühendumist. Sellel jamal ei ole Küünikuga mitte midagi pistmist. Kui sa seda jama tahad teha, siis on sinu jaoks Nihilist. Tea ainult, et seesamune  arhitektuuribüroo mees on kindlasti kõige nõrgem viis, kuidas endale Nihilist peale tõmmata. Nihilistil on terve plejaad lahedamaid variante ka. Milleni me ükspäev jõuame. Või ei jõua ka.